અમદાવાદ: ધનતેરસના શુભ દિવસે લોકોમાં સોના-ચાંદીની ખરીદીમાં અનેરો ક્રેઝ જોવા મળ્યો છે. સારા ચોઘડિયામાં સોના-ચાંદીની ખરીદી માટે રીતસરની લાઈન જોવા મળી હતી. સોમવારે અમદાવાદીઓએ અંદાજે 150 કિલો સોનુ અને 200 કિલો ચાંદીની ખરીદી કરી હતી. જ્યારે રાજમાં 300 કિલો સોનુ અને 400 કિલો ચાંદીનું વેચાણ થયું છે. છેલ્લા બે વર્ષથી વૈશ્વિક તેજીના પગલે સોનાના ભાવમાં પણ સતત વધારો થઇ રહ્યો છે. જેના કારણે ધનતેરસ હોય કે દશેરા, પુષ્યનક્ષત્ર હોય કે દિવાળી સોનાની ખરીદી હમેશા એવરગ્રીન રહી છે.